सुपनियां दा घर लघु फिल्म ने लोक मेले में पाया पहला स्थान
बठिंडा| पंजाबीयूनिवर्सिटी पटियाला में करवाए गए अंतर क्षेत्रीय लोक मेले में बाबा फरीद कॉलेज के स्टूडेंट्स की लघु फिल्म ने पहला स्थान हासिल किया। कॉलेज की बीए फाइनल के स्टूडेंट मनिंदर सिंह ने बतौर निर्देशक बनाई गई लघु फिल्म सुपनियां दा घर का निर्माण किया है। इस मेले में विभिन्न कॉलेजों के 12 लघु फिल्में प्रदर्शित की गई। बता दें कि 2016 के लोक मेले में भी मनिंदर सिंह द्वारा बनाई गई फिल्म लंगोट ने दूसरा स्थान हासिल किया था। बाबा फरीद ग्रुप आफ इंस्टिट्यूशंस के चेयरमैन डॉ. गुरप्रीत सिंह धालीवाल डिप्टी डायरेक्टर एकेडमिक डॉ. प्रदीप कौड़ा ने मनिंदर को इस उपलब्धि के लिए बधाई दी।
hin_Deva hin_Deva